<p><img class="exclude" style="display: block; margin-left: auto; margin-right: auto;" src="images/poes.png" alt="poes" width="133" height="133" />&nbsp;&nbsp;</p>
<p style="text-align: justify;"><span style="font-size: 10pt; font-family: arial, helvetica, sans-serif;">Στην όμορφη Λέρο βρέθηκε ο Πρόεδρος της Ομοσπονδίας μας, το Σάββατο 29-11-2014, στην προσπάθεια ενημέρωσης όσο το δυνατόν περισσότερων συναδέλφων για τη δραστηριότητα των Ενώσεων και της Ομοσπονδίας και τα μέχρι σήμερα αποτελέσματα που απέφερε η εν λόγω δραστηριότητα, και ιδίως τη σημαντική νίκη ανατροπής του 3ου μνημονιακού νόμου που επέφερε σημαντικές μειώσεις στα εισοδήματά μας, μετά την υπ΄ αριθμ. 2193/2014 απόφαση της Ολομελείας του Συμβουλίου της Επικρατείας και τη συνεχιζόμενη μη συμμόρφωση στην απόφαση αυτή του Ελληνικού δημοσίου, αλλά και τη νόμιμη και νομική αντίδραση ενός εκάστου στρατιωτικού στη μη συμμόρφωση.</span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Στον όμορφο και ζεστό χώρο του κινηματοθέατρου του δήμου Λέρου, ευγενική χορηγία του δημάρχου Λέρου κου Κόλια Μιχαήλ, τον οποίο ευχαριστούμε ιδιαίτερα, και με την παρουσία του Επάρχου Καλύμνου, κου Θεμέλαρου Ιωάννη, στη δικαιοδοσία του οποίου ανήκει το νησί της Λέρου, τον οποίο ωσαύτως ευχαριστούμε για την παρουσία του, αποφασίστηκε από τους παρευρισκομένους συναδέλφους που μας τίμησαν με την παρουσία τους, η ίδρυση της Ένωσης Στρατιωτικών Περιφέρειας Νοτίου Αιγαίου.</span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Αξίζει, τέλος, να σημειωθεί ότι ο Έπαρχος Καλύμνου υποσχέθηκε την αμμέριστη και μέγιστη κατά τις δυνάμεις του συμπαράσταση σε ό,τι του ζητηθεί από την υπό ίδρυση Ένωση Στρατιωτικών Περιφέρειας Νοτίου Αιγαίου, ενέργεια την οποία χαιρέτησε ως μέσο διεκδίκησης λύσεων στα προβλήματα των στρατιωτικών της περιοχής του Νοίου Αιγαίου, που και ο ίδιος γνωρίζει ότι υπάρχουν.</span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Για οποιαδήποτε πληροφορία οι συνάδελφοι που υπηρετούν σε Μονάδες της Περιφέρειας Νοτίου Αιγαίου παρακαλούμε να απευθύνονται στον ΕΠΟΠ Λχία Παλαπουγιούκ Γεώργιο, τηλ. 6980480653.</span></p>