<p><img style="display: block; margin-left: auto; margin-right: auto;" src="http://www.ypes.gr/images/logo_el.jpg" alt="Υπουργείο Εσωτερικών" /></p>
<p style="text-align: justify;"><span style="font-size: 10pt; font-family: arial, helvetica, sans-serif;">Με την υπ΄ αριθμ. πρωτ. 21799/28-6-2015 κατεπείγουσα εγκύκλιό του το Υπουργείο Εσωτερικών και Διοικητικής Αποκέντρωσης αποφάσισε:</span></p>
<p style="text-align: justify;"><span style="font-size: 10pt; font-family: arial, helvetica, sans-serif;">1. Το προσωπικό της Ελληνικής Αστυνομίας και του Πυροσβεστικού Σώματος, καθώς επίσης <strong>οι στρατιωτικοί,</strong> <strong>που</strong> υπηρετούν με οποιαδήποτε ιδιότητα στις ένοπλες δυνάμεις ή στο Λιμενικό Σώμα και <strong>είναι εγγεγραμμένοι στους εκλογικούς καταλόγους δήμου της χώρας, οφείλουν να δηλώσουν εγγράφως,</strong> στους προϊσταμένους ή στους διοικητές τους, <strong>την πρόθεσή τους να ασκήσουν το εκλογικό τους δικαίωμα στο δημοψήφισμα της 5ης Ιουλίου 2015,</strong> στους εκλογικούς καταλόγους των οποίων είναι εγγεγραμμένοι, έως και την επόμενη ημέρα από τη δημοσίευση του προεδρικού διατάγματος προκήρυξης του δημοψηφίσματος . </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">2. <strong>Οι προϊστάμενοι ή διοικητές,</strong> στους οποίους υποβάλλονται οι δηλώσεις, ύστερα από εκτίμηση των υπηρεσιακών αναγκών, <strong>χορηγούν σχετική έγκριση και ειδική άδεια απουσίας για τον απολύτως αναγκαίο χρόνο,</strong> δηλαδή για το χρόνο που πραγματικά απαιτείται για τη μετάβαση στον τόπο άσκησης του εκλογικού τους δικαιώματος και την επιστροφή τους στην έδρα της υπηρεσίας με το ταχύτερο, σύνηθες, συγκοινωνιακό μέσο. <strong>Ο χρόνος αυτός δεν συνυπολογίζεται στο χρόνο της κανονικής άδειας</strong> που δικαιούνται τα ανωτέρω πρόσωπα. Όλοι οι παραπάνω εκλογείς, στους οποίους χορηγείται σχετική έγκριση και ειδική άδεια απουσίας για να ασκήσουν το εκλογικό τους δικαίωμα στο δήμο στους εκλογικούς καταλόγους του οποίου είναι εγγεγραμμένοι, διαγράφονται με μέριμνα και ευθύνη των προϊσταμένων ή διοικητών τους από τις ειδικές εκλογικές καταστάσεις, πριν από την αποστολή τους για επικύρωση στον αρμόδιο πρόεδρο πρωτοδικών της οικείας εκλογικής περιφέρειας. </span></p>
<p style="text-align: justify;"><span style="font-size: 10pt; font-family: arial, helvetica, sans-serif;">3. Οι εκλογείς, που θα ασκήσουν το εκλογικό τους δικαίωμα στο δήμο, στους εκλογικούς καταλόγους του οποίου είναι εγγεγραμμένοι, οφείλουν να προσκομίσουν στην εφορευτική επιτροπή από τις υπηρεσίες τους βεβαίωση ότι δεν έχουν εγγραφεί σε ειδικούς εκλογικούς καταλόγους.</span></p>
<p style="text-align: justify;"><span style="font-size: 10pt; font-family: arial, helvetica, sans-serif; color: #ff0000;"><strong><a href="http://www.ypes.gr/UserFiles/f0ff9297-f516-40ff-a70e-eca84e2ec9b9/apof21799-28062015.pdf" target="_blank"><span style="color: #ff0000;">Διαβάστε όλη την εγκύκλιο</span></a></strong></span></p>
<p style="text-align: justify;">&nbsp;</p>