<p style="text-align: center;"><img src="images/eyrv.jpg" alt="eyrv" /></p>
<p style="text-align: center;"><span style="text-decoration: underline;"><strong><span style="font-size: 10pt; font-family: arial,helvetica,sans-serif;">ΑΝΑΚΟΙΝΩΣΗ</span></strong></span></p>
<p style="text-align: justify;"><span style="font-size: 10pt; font-family: arial,helvetica,sans-serif;">Συναδέλφισσες και συνάδελφοι.</span></p>
<div class="text_exposed_show">
<p style="text-align: justify;"><span style="font-size: 10pt; font-family: arial,helvetica,sans-serif;">Από το προσχέδιο του κρατικού προϋπολογισμού που κατατέθηκε τη Δευτέρα 6-10-2014 στη Βουλή των Ελλήνων, δυστυχώς διαφαίνεται ότι <strong>το δημόσιο δεν θα συμμορφωθεί πλήρως και ορθώς με την υπ΄ αριθμ. 2193/2014 απόφαση του Συμβουλίου της Επικρατείας</strong>, αναφορικά με την επαναφορά του μισθολογικού καθεστώτος στην προ της 31-7-2012 εποχή.</span></p>
<p style="text-align: justify;"><span style="font-size: 10pt; font-family: arial,helvetica,sans-serif;">Στο προσχέδιο αυτό ενεγράφη το ποσό των 126,2 εκατομμυρίων ευρώ, για την καταβολή των αυξημένων αποδοχών και συντάξεων των δικαστικών και των στελεχών των Ενόπλων Δυνάμεων και των Σωμάτων Ασφαλείας από 1-7-2014 έως 31-12-2014, που με τις πλέον μετριοπαθείς ερμηνείες σημαίνει ότι για κάθε ένα στέλεχος αντιστοιχεί μεσοσταθμικά το ποσό των περίπου πενήντα ευρώ (50,00 €), που ασφαλώς δεν αντιστοιχεί στη νόμιμη μισθολογική τάξη του Ιουλίου του 2012, ενώ δεν αναφέρεται πουθενά ο χρόνος επαναφοράς τους.</span></p>
<p style="text-align: justify;"><span style="font-size: 10pt; font-family: arial,helvetica,sans-serif;">Περαιτέρω ενεγράφη το ποσό των 83 εκατομμυρίων ευρώ που αντιστοιχούν στα αναδρομικά των δικαστικών και στελεχών των Ενόπλων Δυνάμεων και Σωμάτων Ασφαλείας, τα οποία θα δοθούν, κατά το προσχέδιο, ως πρώτη δόση των αναδρομικών περικοπών αποδοχών και συντάξεων.</span></p>
<p style="text-align: justify;"><span style="font-size: 10pt; font-family: arial,helvetica,sans-serif;">Από τα ανωτέρω είναι πλέον πασιφανές ότι <strong>η οποιαδήποτε αποκατάσταση δεν θα υπερβεί το ποσοστό του 60%</strong> των παρανόμως και αντισυνταγματικώς κριθέντων από το Συμβούλιο της Επικρατείας περικοπών των μισθών και επιδομάτων μας.</span></p>
<p style="text-align: justify;"><span style="color: #ff0000;"><strong><span style="font-size: 10pt; font-family: arial,helvetica,sans-serif;">Ήδη η Ενιαία Αρχή Πληρωμών τρέχει τη μισθοδοσία για το Νοέμβριο του 2014 χωρίς ουδεμία αύξηση.</span></strong></span></p>
<p style="text-align: justify;"><span style="font-size: 10pt; font-family: arial,helvetica,sans-serif;">Κατόπιν των ανωτέρω, και <span style="color: #0000ff;"><strong>προκειμένου να διασφαλιστούν στο 100% τα αναλογούντα στο κάθε στέλεχος ποσά, εντείνουμε τις ενέργειές μας με την κατάθεση αγωγών</strong></span> σε βάρος του δημοσίου και άλλες ενέργειες που θα ανακοινωθούν και θα γνωστοποιηθούν σύντομα.</span></p>
<p style="text-align: justify;">&nbsp;</p>
</div>