<div><img style="display: block; margin-left: auto; margin-right: auto;" src="images/eyrv.jpg" alt="eyrv" width="188" height="127" /></div>
<div>&nbsp;</div>
<div><span style="font-size: 10pt; font-family: arial,helvetica,sans-serif;">Συναδέλφισσες και συνάδελφοι.</span></div>
<div>&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">Επειδή μετά την ανακοίνωση δημοσίευσης της υπ΄ αριθμ. 2193/2014 απόφασης του ΣτΕ επιχειρούνται ερμηνείες που τείνουν να φτάσουν στο σημείο της παρερμηνείας ή διαστρέβλωσης της απόφασης των Ανώτατων Δικαστικών, παραθέτουμε αυτούσιο το κείμενο της επίμαχης παραγράφου της ανωτέρω αμετάκλητης και τελεσίδικης απόφασης, το οποίο δεν επιδέχεται διαφορετικής ερμηνείας πλην αυτής που οι δικαστές ήθελαν να προσδώσουν:</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;">".... <strong>Επειδή οι διατάξεις των περιπτώσεων 31-33 της υποπαραγράφου Γ1 της παραγράφου Γ του άρθρου πρώτου του ν.4093/2012</strong>, με τις οποίες μειώθηκαν, οι αποδοχές των εν ενεργεία στρατιωτικών των ενόπλων δυνάμεων και των σωμάτων ασφαλείας και, μάλιστα, αναδρομικώς από 1-8-2012, <strong>καθώς και της απολύτου συναφούς προς αυτές διατάξεως της περιπτώσεως 37, αντίκεινται</strong>, κατά τα βασίμως προβαλλόμενα με την υπό κρίση αίτηση, <strong>προς την</strong> απορρέουσα εμμέσως από τις διατάξεις των άρθρων 45, 23 παρ.2 και 29 παρ.9 του Συντάγματος <strong>αρχή της ιδιαίτερης μισθολογικής μεταχειρίσεως των στρατιωτικών</strong> καθώς και προς τις συνταγματικές διατάξεις των άρθρων 4 παρ.5, και 25 παρ.4, <strong>συνεπώς η προσβαλλόμενη</strong> υπ΄ αριθμ. οικ. 2834080022/14.11.2012 <strong>απόφαση του Αναπληρωτή Υπουργού Οικονομικών</strong> (Β΄ 3017/14.11.2012), με τίτλο «Επιστροφή των αχρεωστήτως καταβληθεισών αποδοχών και συντάξεων που προκύπτουν από την εφαρμογή των διατάξεων της υποπαραγράφου Γ1 του άρθρου πρώτου του Ν.4093/2012 (ΦΕΚ 222/Α΄/12-11-2012)», <strong>κατά το μέρος που στηρίζεται στις ανωτέρω, αντισυνταγματικές και ως εκ τούτου ανίσχυρες και μη εφαρμοστέες, διατάξεις</strong> των περιπτώσεων 31-33 και 37 της υποπαραγράφου Γ1 και αφορά την αναδρομική, από 1-8-2012 έως την εφαρμογή του νόμου αυτού, μείωση των αποδοχών των εν ενεργεία στρατιωτικών των ενόπλων δυνάμεων, συνεπεία της οποίας υποχρεώθηκαν αυτοί να επιστρέψουν αποδοχές τις οποίες είχαν ήδη εισπράξει, ως αχρεωστήτως καταβληθείσες, <strong>δεν έχει εκδοθεί νομίμως και πρέπει κατά το μέρος αυτό να ακυρωθεί</strong>."</span></div>
<div style="text-align: justify;">&nbsp;</div>
<div style="text-align: center;"><strong><span style="font-size: 10pt; font-family: arial,helvetica,sans-serif;">ΔΙΑ ΤΑΥΤΑ</span></strong></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;"><strong>Δέχεται την αίτηση</strong> των αιτούντων .....</span></div>
<div style="text-align: justify;">&nbsp;</div>
<div style="text-align: justify;"><span style="font-size: 10pt; font-family: arial,helvetica,sans-serif;"><strong>Ακυρώνει την</strong> υπ΄ αριθμ. οικ. 2834080022/14.11.2012 <strong>απόφαση του Αναπληρωτή Υπουργού Οικονομικών</strong> (Β΄ 3017/14.11.2012), με τίτλο «Επιστροφή των αχρεωστήτως καταβληθεισών αποδοχών και συντάξεων που προκύπτουν από την εφαρμογή των διατάξεων της υποπαραγράφου Γ1 του άρθρου πρώτου του Ν.4093/2012 (ΦΕΚ 222/Α΄/12-11-2012)» .....</span></div>
<div style="text-align: justify;">&nbsp;</div>
<div style="text-align: justify;"><span style="color: #0000ff;"><strong><span style="font-size: 10pt; font-family: arial,helvetica,sans-serif;">Αναλυτικότερη ερμηνεία, συμπεράσματα και απαντήσεις στις ερωτήσεις σας θα δώσουν ο Πρόεδρος και ο νομικός σύμβουλος της ΠΟΕΣ αύριο Πέμπτη 19-6-2014 και ώρα 13.00΄ σε συνέντευξή τους στο στούντιο του Onalert.</span></strong></span></div>
<div style="text-align: justify;">&nbsp;</div>
<div style="text-align: justify;"><span style="color: #0000ff;"><strong><span style="font-size: 10pt; font-family: arial,helvetica,sans-serif;">Η Ομοσπονδία ζητά από όλους τους εν ενεργεία στρατιωτικούς να της δείξουν εμπιστοσύνη και να ενημερώνονται καθημερινά από την παρούσα σελίδα της και τις σελίδες των Περιφερειακών Ενώσεων για τις επόμενες κινήσεις - ενέργειές μας, χωρίς λήψη αποφάσεων που ίσως φέρουν τα αντίθετα από τα προσδοκώμενα αποτελέσματα. </span></strong></span></div>
<div style="text-align: justify;">&nbsp;</div>