<div>Με τη διάταξη της παραγράφου 5 του άρθρου 38 του&nbsp;<a href="images/nomoi/N.3986-2011.pdf" target="_blank">Ν.3986/2011 (ΦΕΚ Α΄ 152)</a> , «Επείγοντα Μέτρα Εφαρμογής Μεσοπρόθεσμου Πλαισίου Δημοσιονομικής Στρατηγικής 2012 - 2015») καθορίσθηκε ότι: «Αναστέλλονται από 1.7.2011 και&nbsp;μέχρι τη θέσπιση νέου ενιαίου μισθολογίου: α) Οι διατάξεις… της παραγράφου Α.1. του άρθρου 30, ... της παραγράφου Α.1. του άρθρου 51 του ν. 3205/2003 (Α΄ 297)….. β) Οι διατάξεις που προβλέπουν μισθολογική προαγωγή των αμειβομένων με τις διατάξεις του Β΄ Μέρους του ν. 3205/2003….».</div>
<div>&nbsp;</div>
<div>Με το Δεύτερο Κεφάλαιο του&nbsp;Ν.4024/2011 (ΦΕΚ 226 Α΄) , «Συνταξιοδοτικές ρυθμίσεις, ενιαίο μισθολόγιο – βαθμολόγιο, εργασιακή εφεδρεία και άλλες διατάξεις εφαρμογής του μεσοπρόθεσμου πλαισίου δημοσιονομικής στρατηγικής»), θεσπίσθηκε το νέο ενιαίο μισθολόγιο και με την παράγραφο 4 του άρθρου 32 του ιδίου νόμου καθορίσθηκε ότι η ισχύς του εν λόγω Κεφαλαίου (ενιαίου μισθολογίου) αρχίζει από την 1.11.2011.</div>
<div>&nbsp;</div>
<div>Με τις διατάξεις του ανωτέρω Ν.3986/2011, όπως σαφώς προκύπτει από τη γραμματική αλλά και την τελολογική ερμηνεία τους, οι ρυθμίσεις, τόσο για την χορήγηση επιδόματος Χρόνου Υπηρεσίας, όσο για την χορήγηση μισθολογικών προαγωγών&nbsp;δεν καταργήθηκαν, αλλά ανεστάλη η ισχύς τους μέχρι τη θέσπιση νέου ενιαίου μισθολογίου. Μετά δε την ισχύ του νέου ενιαίου μισθολογίου, οι διατάξεις που είχαν ανασταλεί, είτε καταργούνται λόγω της νέας ρύθμισης των σχετικών θεμάτων από τις διατάξεις του νέου ενιαίου μισθολογίου, είτε παύει η αναστολή της ισχύος των με συνέπεια&nbsp;να εφαρμόζονται εκ νέου. Εξάλλου, τούτο προκύπτει εναργώς και από τις διατάξεις της παραγράφου 1 του άρθρου&nbsp;32 του προαναφερθέντος Ν.4024/2011, όπου ορίζεται ότι: «1. Από την έναρξη ισχύος των διατάξεων του παρόντος Κεφαλαίου καταργείται κάθε γενική ή ειδική διάταξη κατά το μέρος που ρυθμίζει θέματα που διέπονται από τις διατάξεις του παρόντος Κεφαλαίου. …. Επιδόματα ή παροχές που προβλέπονται από τις καταργούμενες διατάξεις και τα οποία, κατά παραπομπή άλλων διατάξεων, χορηγούνται σε λειτουργούς ή υπαλλήλους, που δεν υπάγονται στο πεδίο εφαρμογής των διατάξεων του παρόντος Κεφαλαίου, εξακολουθούν να καταβάλλονται με τους όρους και τις προϋποθέσεις που ορίζουν οι παραπεμπόμενες διατάξεις με εξαίρεση την οικογενειακή παροχή, …».</div>
<div>&nbsp;</div>
<div>Κατόπιν των ανωτέρω και σε συνδυασμό με τη&nbsp;διάταξη &nbsp;του άρθρου 2 (διάταξη που δεσμεύει τη διοίκηση και τη δικαιοσύνη) του Αστικού Κώδικα, όπου προβλέπεται ότι νόμος ορίζει περί του μέλλοντος και δεν έχει αναδρομική δύναμη, διατηρεί, δε, την ισχύ&nbsp;του εν όσω έτερος κανών δικαίου δεν&nbsp;καταργήσει&nbsp;αυτόν ρητώς ή&nbsp;σιωπηρώς, οι διατάξεις της παραγράφου Α.1. του άρθρου 51 του Ν.3205/2003 (ΦΕΚ 297 Α΄, «Μισθολογικές ρυθμίσεις λειτουργών και υπαλλήλων Δημοσίου, ΝΠΔΔ και ΟΤΑ, μονίμων στελεχών των Ενόπλων Δυνάμεων και αντιστοίχων της Ελληνικής Αστυνομίας, του Πυροσβεστικού και του Λιμενικού Σώματος και άλλες συναφείς διατάξεις») και των άρθρων 5 και 6 του&nbsp;Ν. 2838/2000 (ΦΕΚ Α΄ 179, «Ρύθμιση θεμάτων προσωπικού της Ελληνικής Αστυνομίας και άλλες διατάξεις»), όπως αντικαταστάθηκαν με το άρθρο 37 του ν. 3016/2002,&nbsp;από την 1.11.2011 επανήλθαν σε ισχύ, δεδομένου ότι από την ως άνω ημερομηνία τέθηκε σε ισχύ το νέο ενιαίο μισθολόγιο και ως εκ τούτου έπαυσε ο λόγος αναστολής τους, που καθορίσθηκε νομοθετικά...&nbsp;</div>
<div><a href="http://www.sysmed.gr/images/ANAFORA%20GIA%20EXY.pdf" target="_blank">Κατεβάστε και τυπώστε τη σχετική αναφορά </a></div>