<p style="text-align: center;"><img src="http://www.dprotodikeio-ath.gr/images/akroathrio1_thumb.jpg" alt="" width="189" height="124" /></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">ΑΝΑΚΟΙΝΩΣΗ</span></strong></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">Προς κάθε στρατιωτικό</span></strong></p>
<p style="text-align: justify;"><span style="font-family: arial, helvetica, sans-serif; font-size: 10pt;">Σας γνωρίζεται ότι, όπως ήδη ανακοινώθηκε <span style="color: #ff0000;"><strong><a href="index.php/enimerosi/epikairotita/610-ste-epistrofi-tou-ypoloipou-50-ton-perikopon-mas" target="_blank"><span style="color: #ff0000;">σε προγενέστερη ανακοίνωσή μας</span></a></strong></span>, την 3-4-2015 δικάζεται ενώπιον της Ολομελείας του ΣτΕ η νέα αίτηση ακύρωσης που κατέθεσε η Ομοσπονδία μας, ενώπιον του ΣτΕ, <span style="line-height: 15.3333320617676px;">κατά της υπ’ αριθμ. οικ.2/88371/ΔΕΠ/17-11-2014 κοινής υπουργικής απόφασης, με την οποία ρυθμίζεται ο τρόπος και χρόνος καταβολής των διαφορών αποδοχών που προκύπτουν από την εφαρμογή της παρ. 2 του άρθρου 86 του ν. 4307/2014 για τα χρονικά διαστήματα από 1-08-2012 έως 30-06-2014 και από 1-07-2014 έως 30-11-2014. </span></span></p>
<p style="text-align: justify;"><span style="font-family: arial, helvetica, sans-serif; font-size: 10pt;"><span style="line-height: 15.3333320617676px;">Μ</span><span style="line-height: 15.3333320617676px; background-color: #dbdbdb;">ε την ανωτέρω αίτηση, η Ομοσπονδία ζητά&nbsp;</span><span style="line-height: 15.3333320617676px; background-color: #dbdbdb;">να ακυρωθεί η παραπάνω απόφαση, ως παράνομη διότι έχει εκδοθεί κατ’ εξουσιοδότηση των ρυθμίσεων του άρθρου 86 του ν. 4307/2014, οι οποίες αντίκεινται στην αρχή της διάκρισης των λειτουργιών, την υποχρέωση συμμόρφωσης στο ακυρωτικό δεδικασμένο των αποφάσεων του Συμβουλίου της Επικρατείας, στην αρχή της ιδιαίτερης μισθολογικής μεταχείρισης των υπηρετούντων στις Ένοπλες Δυνάμεις καθώς και στο δικαίωμα στην περιουσία σύμφωνα με το άρθρο 1 του Πρώτου Προσθέτου Πρωτοκόλλου της ΕΣΔΑ.</span></span></p>
<p style="text-align: justify;"><span style="line-height: 15.3333320617676px; font-size: 10pt; font-family: arial, helvetica, sans-serif;">Το τελευταίο διάστημα διακινούνται, όπως και στο παρελθόν, ανακοινώσεις δικηγορικών γραφείων με τις οποίες <strong>καλούνται οι στρατιωτικοί να προσφύγουν ονομαστικά,</strong> <strong>μέσω των γραφείων αυτών, ενώπιον του ΣτΕ κατά την ανωτέρω διαδικασία ως απαραίτητη ενέργεια.</strong></span></p>
<p style="text-align: justify;"><span style="line-height: 15.3333320617676px; font-family: arial, helvetica, sans-serif; font-size: 10pt; background-color: #dbdbdb;">Η Ομοσπονδία ενημερώνει ότι, ενεργώντας για το σύνολο των στρατιωτικών (μισθολόγιο):</span></p>
<p style="text-align: justify;"><span style="line-height: 15.3333320617676px; font-size: 10pt; font-family: arial, helvetica, sans-serif;">- Τυχόν <strong>ακύρωση της ανωτέρω κοινής υπουργικής απόφασης αφορά όλα τα στελέχη των Ενόπλων Δυνάμεων</strong> ανεξαρτήτως εάν συμμετείχαν σε αυτήν ή όχι.</span></p>
<p style="text-align: justify;"><span style="line-height: 15.3333320617676px; font-size: 10pt; font-family: arial, helvetica, sans-serif;">- <strong>Ουδεμία παρέμβαση χωρεί στην υπόψη διαδικασία, παρά μόνο υπέρ του Δημοσίου.</strong></span></p>
<p style="text-align: justify;"><span style="line-height: 15.3333320617676px; font-size: 10pt; font-family: arial, helvetica, sans-serif;">Κατόπιν των ανωτέρω καλεί όλους τους στρατιωτικούς να είναι <strong>ιδιαίτερα προσεκτικοί.</strong></span></p>
<p style="text-align: justify;">&nbsp;</p>
<p style="text-align: justify;">&nbsp;</p>