<p><img style="display: block; margin-left: auto; margin-right: auto;" src="images/strativtikoi-parelash.jpg" alt="strativtikoi-parelash" width="305" height="203" /></p>
<p style="text-align: justify;"><span style="font-family: arial, helvetica, sans-serif; font-size: 10pt;"></span><span style="font-family: arial, helvetica, sans-serif; font-size: 10pt;"><strong>Δε θα συμπεριληφθούν στο νομοσχέδιο της Τετάρτης οι ρυθμίσεις για τις πρόωρες συνταξιοδοτήσεις</strong> και η αύξηση της φορολογίας των αγροτών, όπως ανακοινώθηκε από το Μέγαρο Μαξίμου. Η είδηση έρχεται να επιβεβαιώσει τον αναπληρωτή υπουργό Αγροτικής Ανάπτυξης Βαγγέλη Αποστόλου που είχε πει νωρίτερα πως εξετάζονται ισοδύναμα για τους αγρότες ενώ μάλλον αποκλείει και την πιθανότητα διαρροών από τη Νέα Δημοκρατία.</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Αποστόλου: Αναζητούνται ισοδύναμα για τους αγρότες</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Πριν την ανακοίνωση της εξαίρεσης του συνταξιοδοτικού και της επιπλέον φορολόγησης των αγροτών, ο Βαγγέλης Αποστόλου σε συνέντευξή του στο ΑΠΕ - ΜΠΕ είχε αφήσει να εννοηθεί πως εξετάζονται εναλλακτικές. Στο ίδιο μήκος κύματος κινούνται και στη Νέα Δημοκρατία, αναζητώντας τρόπο να καθησυχάσουν "γαλάζιους" βουλευτές" που αντιδρούν.</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">«Είναι ένα ζήτημα που θα το δούμε σταδιακά έως το 2017 και μέσα από προϋποθέσεις, από συζητήσεις που έχουν σχέση με το κατά κύριο επάγγελμα αγρότη να δούμε πως θα διαχειριστούμε φορολογικά τις ενισχύσεις του αγροτικού χώρου». Απέφυγε ωστόσο να δεσμευτεί επί συγκεκριμένων κινήσεων: «Δεν θέλω να σας πω περισσότερα, αλλά να ξέρουν οι αγρότες ότι θα δώσουμε τη μάχη και να μας έχουν εμπιστοσύνη, όπως μέχρι σήμερα.&nbsp;</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">«Έχουμε τον χρόνο να τα δούμε με ψυχραιμία και κυρίως και με ισοδύναμα, εξετάζουμε όλες τις περιπτώσεις πως θα βοηθήσουμε τους αγρότες να μην επηρεαστούν. Όμως θα συνεχίσουμε όλοι μαζί μια διαδικασία να κρατήσουμε έναν χώρο, να έχει όσο το δυνατόν λιγότερες επιπτώσεις από αυτή τη θύελλα που βιώνουμε», είπε ο κ. Αποστόλου.</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Ισοδύναμα ψάχνουν και στη Συγγρού</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Η σοβαρή φορολογική επιβάρυνση των αγροτών που προβλέπεται στα προαπαιτούμενα του τρίτου μνημονίου αποτελεί και το βασικό πεδίο των αντιδράσεων εντός της Νέας Δημοκρατίας. Πριν την ανακοίνωση της εξαίρεσης, βουλευτές της επαρχίας αντιδρούν στην ψήφιση της συγκεκριμένης διάταξης λέγοντας πως η Νέα Δημοκρατία δεν μπορεί να στηρίζει τους νόμους Κατρούγκαλου και Κουρουμπλή που κατ' αυτούς δε μειώνουν τις δημόσιες δαπάνες και να χρεώνεται αύξηση των βαρών των αγροτών.&nbsp;</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Μπροστά σε αυτό το πρόβλημα, ο Βαγγέλης Μεϊμαράκης συνομιλεί με πρώην υπουργούς Αγροτικής Ανάπτυξης για να βρει τα δικά του ισοδύναμα και να πιέσει την κυβέρνηση. Σύμφωνα με καλά πληροφορημένη πηγή, η αναζήτηση των ισοδύναμων στη Συγγρού έχει ξεκινήσει από την Παρασκευή.</span></p>
<p style="text-align: justify;"><span style="font-family: arial, helvetica, sans-serif; font-size: 10pt;">Πηγή:&nbsp;<a href="http://www.koutipandoras.gr/article/146399/den-mpainoyn-sto-nomoshedio-syntaxiodotiko-kai-forologisi-agroton" target="_blank">koutipandoras.gr</a></span></p>