<p><img style="display: block; margin-left: auto; margin-right: auto;" src="images/olympionikes.jpeg" alt="olympionikes" width="347" height="201" /></p>
<p style="text-align: justify;"><span style="font-size: 10pt; font-family: arial, helvetica, sans-serif;"><strong>Σύμφωνα με το άρθρο 25 του προσφάτως ψηφισθέντος νόμου</strong> του Υπουργείου Εσωτερικών και Διοικητικής Ανασυγκρότησης με τίτλο: "Εκδηµοκρατισµός της Διοίκησης - Καταπολέµηση Γραφειοκρατίας και Ηλεκτρονική Διακυβέρνηση Αποκατάσταση αδικιών και άλλες διατάξεις", <strong>ορίζεται, για τους Ολυμπιονίκες που έχουν διορισθεί και υπηρετούν στις Ένοπλες Δυνάμεις, </strong>ότι:&nbsp;1. <strong>Οι αθλητές που έχουν καταλάβει 1η έως 8η νίκη</strong> σε θερινούς ή χειµερινούς Ολυµπιακούς Αγώνες ή σε Παραολυµπιακούς Αγώνες ή σε Ολυµπιακούς Αγώνες Κωφών <strong>και έχουν διορισθεί και υπηρετούν είτε στις Ένοπλες Δυνάµεις</strong> είτε στα Σώµατα Ασφαλείας είτε στο δηµόσιο τοµέα είτε σε νοµικά πρόσωπα δηµοσίου δικαίου ή σε νοµικά πρόσωπα ιδιωτικού δικαίου του στενού ή ευρύτερου δηµόσιου τοµέα, <strong>επιτρέπεται, κατά παρέκκλιση κάθε γενικής ή ειδικής διάταξης, να αποσπώνται</strong> στη Γενική Γραµµατεία Αθλητισµού (Γ.Γ.Α.) είτε σε εποπτευόµενους από αυτήν φορείς, καθώς και σε άλλους φορείς ή Νοµικά Πρόσωπα Δηµοσίου Δικαίου ή Νοµικά Πρόσωπα Ιδιωτικού Δικαίου, που εκπονούν προγράµµατα σχετικά µε τη διάδοση του Ολυµπισµού, των Ολυµπιακών Αξιών, ή της Εκεχειρίας (Οµοσπονδίες Αθληµάτων, ΕΟΕ, ΕΘΝΟΑ), όπως επίσης και σε άλλα προγράµµατα ή δράσεις σχετικές µε τον αθλητισµό και την κοινωνική προσφορά του εν γένει.&nbsp;2. Οι αποσπάσεις διενεργούνται, κατόπιν αίτησης του υπαλλήλου, µε κοινή απόφαση των αρµόδιων Υπουργών και του Υπουργού Εσωτερικών και Διοικητικής Ανασυγκρότησης, µε διάρκεια τρία (3) έτη και δυνατότητα παράτασης. Η µισθοδοσία των αποσπασµένων υπαλλήλων καλύπτεται από τον φορέα προέλευσης. 3. Με κοινή απόφαση του Υπουργού Πολιτισµού, Παιδείας και Θρησκευµάτων και του Υπουργού Εσωτερικών και Διοικητικής Ανασυγκρότησης ρυθµίζονται ζητήµατα που αφορούν ιδίως τις προϋποθέσεις ανανέωσης των ανωτέρω αποσπάσεων, καθώς και κάθε άλλο σχετικό ζήτηµα. Ειδικότερα για το ένστολο προσωπικό που αποσπάται στους ανωτέρω φορείς, τα φύλλα ποιότητας συµπληρώνονται από τον φορέα προέλευσης µετά από δεσµευτική σχετική έκθεση που προέρχεται από τον φορέα υποδοχής... <span style="color: #ff0000;"><strong><a href="http://www.hellenicparliament.gr/UserFiles/bcc26661-143b-4f2d-8916-0e0e66ba4c50/e-adikies-pap.pdf" target="_blank"><span style="color: #ff0000;">Διαβάστε το νόμο</span></a></strong></span></span></p>
<p style="text-align: justify;">&nbsp;</p>